cyanic-selkie/wikianc huggingface dataset:
Isomaltsa
Isomaltsa (Atriplex prostrata) on yksivuotinen punakukkainen kasvi, joka kuluu revonhäntäkasvien heimoon. Se kasvaa 20–90 cm korkeaksi ja haaroo melko runsaasti. Lehdet muistuttavat keihäänkärkiä. Pienet punertavat kukat ovat sykeröinä lähellä vartta. Kasvin yleiskuva muistuttaa sen sukulaista jauhosavikkaa. thumb|left|lähikuva hedelmästä Isomaltsaa tavataan Pohjoismaissa merenrannikoilla; Keski- ja Etelä-Euroopassa se on yleisempi.
Tito Huovila
Palkinnot ja ehdokkuudet
Huovila voitti vuoden 2019 Tubecon Awards -gaalassa Vuoden pelivideo -palkinnon videolla ÄLÄ IKINÄ Pelaa Äitisi kanssa Tanssipelejä!.
Propyyliheksedriini
Propyyliheksedriini on lääkkeenä ja päihteenä käytetty stimulantti. Lääkkeenä sitä käytetään nenäsumutteena, joka vähentää nenän tukkoisuutta. Esimerkiksi Yhdysvalloissa nenäsumutetta myydään muun muassa kauppanimellä Benzedrex.
Jaavantylli
Jaavantylli (Charadrius javanicus) on Indonesian kotoperäinen kahlaaja. Sen elinympäristö käsittää Jaavan ja Kangean, mahdollisesti myös Balin. Lajin holotyypin kuvaili Frederick Nutter Chasen Jaavalta 1938.
Marie Wegener
Marie Wegener (s. 6. heinäkuuta 2001) on saksalainen laulaja, joka voitti Deutschland sucht den Superstarin viidennentoista kauden. Hän on näyttelyn nuorin voittaja, toinen alaikäinen voittaja ja neljäs naisvoittaja. Hänen voittokappaleensa Königlich tuotti Dieter Bohlen.
Uudelleenarvostusrahasto
Uudelleenarvostusrahasto liittyy aineellisten käyttöomaisuushyödykkeiden arvostamiseen IAS 16 -standardin mukaisesti. IFRS-sääntöjä noudattava kirjanpitovelvollinen valitsee laatimisperiaatteekseen joko hankintamenomallin tai uudelleenarvostusmallin. Uudelleenarvostusmallissa aineellinen käyttöomaisuushyödyke uudelleenarvostetaan riittävän säännöllisesti. Taseeseen merkitään hyödykkeen uudelleenarvostuspäivän käypä arvo vähennettynä sen jälkeen kertyneillä poistoilla ja arvonalennuksilla. Tavoitteena on, ettei hyödykkeen kirjanpitoarvo poikkea olennaisesti arvosta, joka saataisiin käyttämällä tilinpäätöspäivän käypää arvoa.
Australianpikkukotka
Koko ja ulkonäkö
Linnun pituus on 45–55 cm ja paino keskimäärin 815 g. Naaras on koirasta suurempi. Lajin väritys vaihtelee melkoisesti vaaleasta tummaan. Koivet ovat höyhenpeitteiset. Sukupuolet ovat samanvärisiä.
Esiintyminen
Australianpikkukotka elää lähes kaikkialla Australian mantereella sekä Uuden-Guinean keski- ja itäosissa. Lajin elinympäristön ala on 1–10 miljoonaa neliökilometriä ja maailman populaation koko 10 000–100 000 yksilöä.
Nonsense
Muista nonsensen edustajista voidaan mainita ranskalaiset Guillaume Apollinaire ja Raymond Queneau, yhdysvaltalainen Ogden Nash, saksalaiset Christian Morgenstern ja Joachim Ringelnatz sekä tanskalainen Halfdan Rasmussen. Lajityyppiä ovat hyödyntäneet myös James Joyce ja T. S. Eliot. Suomessa Lauri Viita, Eeva-Liisa Manner, Kirsi Kunnas (kaksi Lewis Carrollin suomentajaa), Väinö Kirstinä ja Juhani Peltonen kuuluvat nonsensenharrastajiin.
Myös kryptografiassa tutkitaan menetelmiä nonsensen tai paremminkin mielivaltaisten merkkijonojen erottelemiseksi varsinaisista viesteistä.
Näennäisvoima
Epäinertiaaliseen eli kiihtyvään koordinaatistoon kiinnittynyt kappale kokee todellisen voiman ja sen mukaisen suuntautuneen jännitysgradientin. Tuollaisessa koordinaatistossa oleva havaitsija mittaa kaikille vapaasti putoaville kappaleille näennäisvoiman. Näennäisvoimalle leimallista on, ettei sille löydy vuorovaikutuksen mukaista vastavoimaa tarkasteltaessa suljettua järjestelmää, jonka yhteinen liiketila säilyy vapaakappaletarkastelussa. Myös vuorovaikutuksen alaiseen kappaleeseen voidaan kiinnittää havainnollistava näennäisvoima, kun halutaan korostaa kuinka kappale on erotettu vapaan pudotuksen liiketilastaan. Sellainen esimerkki on keskipakoisvoima, joka kuvaa keskihakuvoimalla poikkeutetun kappaleen taipumusta alimpaan energiatilaan ja vähimpään vaikutukseen eli inertiaaliseen liiketilaansa. Toinen esimerkki on paino, hitausvoima, joka kuvaa esimerkiksi maanpinnalla olevan kappaleen taipumusta vapaaseen putoamiseen maaperän aineen poistovoimien poikkeuttaessa sitä todellisella tukivoimallaan.
Jalkapallon Aasian-mestaruuskilpailut 2011
Puolivälierät
Puolivälierien viimeisessä ottelussa kohtasivat lohko D:n jokaisen ottelun voittanut Iran ja viime mestaruuskilpailujen kolmas Etelä-Korea. Tämä oli jo viides kerta peräkkäin, kun samat joukkueet kohtasivat Aasian-mestaruuskilpailujen puolivälierissä. Ensimmäisen puoliajan alussa Etelä-Korealla oli muutamia hyviä maalipaikkoja, mutta sekä Cha Du-Ri että Ki Sung-Yueng epäonnistuivat yrityksissään. Ji Dong-Won oli lähellä puskea pallon omaan maalin, mutta maalivahti Jung Sung-Ryong torjui. Toisella puoliajalla Ji Dong-Wonilla oli hyvä paikka siirtää Etelä-Korea johtoon, mutta Iranin maalivahti Mehdi Rahmati torjui Jin puskun. Varsinaisen peliajan päätyttyä tasan siirryttiin pelaamaan lisäaikaa. Lisäajan ensimmäisen puoliskon lisäajalla Yoon Bit-Garam laukoi ottelun ainoan maalin rangaistusalueen rajalta.
Maalintekijät
Kolme maalia (4 pelaajaa):
Punaiset kortit
Kaksi keltaista korttia samassa ottelussa
Sperduti nel buio
Tuotanto, teemat ja vastaanotto
Historiallisten spektaakkelien ja yläluokkaisten intohimodraamojen rinnalla italialaisessa mykkäelokuvassa esiintyi myös kirjallisuuteen ja teatteriin perustuvia realistisia pyrkimyksiä. Voimakkaimmin ne näkyivät Napolissa tuotetuissa elokuvissa.
Jan Kovář
Maajoukkueura
Kovář pelasi myös alle 20-vuotiaiden MM-kilpailuissa vuonna 2010 sekä alle 18-vuotiaiden MM-kilpailuissa vuonna 2008, jolloin Kovář voitti A-lohkon kultaa ja oli nostamassa Tšekkiä seuraavaksi vuodeksi takaisin A-sarjaan. Hän pelasi myös Ivan Hlinkan muistoturnauksessa vuonna 2007.
Charlie Cook
Ura
Huhtikuussa 2010 Cook teki vuoden mittaisen sopimuksen Elitserien-joukkue MODOn kanssa. Hän ehti pelata 22 ottelua tehoin 1+5=6, kunnes Cook ja MODO purkivat sopimuksensa marraskuussa 2010 johtuen pelillisistä syistä. Samalla joukkueesta lähti myös Cookin maanmies Niko Dimitrakos. Hän siirtyi joulukuussa 2010 Sveitsin liigan HC Davosiin, josta jatkoi tammikuussa 2011 saman liigan SCL Tigersiin. Kaudeksi 2011–2012 hän siirtyi DEL-liigassa pelaavaan Hamburg Freezersiin.
Motors TV
thumb|Motors TV logo vuosina 2000-2005 Motors TV on brittiläinen televisiokanava, joka aloitti lähetyksensä 1. syyskuuta 2000, ja se lähettää pääsääntöisesti vain moottoriurheilua. Kanava lähettää ohjelmaa 24 tuntia vuorokaudessa ja seitsemän päivää viikossa.
Emmett Till
pienoiskuva|pysty=0.9|Tillin äiti katsomassa hänen ruu­mis­taan yhdessä sul­ha­sensa Gene Mobleyn kans­sa ruu­mis­huo­neella ennen hänen hau­ta­jai­si­aan. Time-lehti nimesi tämän valo­kuvan vuonna 2016 kaik­kien aiko­jen 100 vai­ku­tus­val­tai­sim­man valo­kuvan jouk­koon. Emmett Louis Till (25. heinäkuuta 1941 Chicago, Illinois – 28. elokuuta 1955 Money, Mississippi) oli Yhdysvalloissa 14-vuotiaana lynkattu afroamerikkalainen poika, jonka tuomiotta jätetystä murhasta tuli yksi Pohjois-Amerikan mustan väestönosan kansalaisoikeusliikkeen tärkeimmistä alkusysäyksistä 1950-luvun puolivälissä.
Robert Kardashian
Hän sai neljä lasta ensimmäisen vaimonsa, Kris Kardashianin (o.s. Houghton, myöh. Jenner), kanssa: Kourtney, Kim, Khloé, ja Rob, joista kaikki ovat tulleet myöhemmin tunnetuksi tositelevisio-ohjelmasta Kardashianit.
Suomen jääkiekkomaajoukkueen kausi 2008–2009
Maailmanmestaruuskilpailut 2009
Lähteet:
Ympäristönhoito
Ympäristönhoito (tai ympäristön hoitaminen) on laaja ammattiala, jonka edustajien tehtävänä on hoitaa luonnon-, viher- ja ulkoiluympäristöjä sekä ehkäistä ympäristöongelmien syntymistä.
Uuden-Kaledonian kansanäänestys itsenäisyydestä 2018
Äänioikeus ja äänestys
Äänestäminen valtakirjalla oli mahdollista, mikäli äänioikeutettu henkilö ei pystynyt itse äänestämään esim. sairautensa tai työnsä puolesta, tai mikäli tämä ei ollut alueella.
Tulokset
Koska enemmistö äänesti ei, itsenäisyysprosessia ei aloiteta. Äänet jakautuivat melko vahvasti etnisten linjojen mukaan kanakkien äänestäessä itsenäisyyden puolesta ja ranskalaisten sitä vastaan.
Keaton Ellerby
Seuraura
Kaudella 2010–2011 Ellerby avasi pistetilinsä NHL:ssä ja teki 54 runkosarjaottelussa tehot 2+11=13. Hän teki NHL-uransa avausmaalin 25. tammikuuta 2011 vieraissa New York Rangersia vastaan. Ellerby pelasi kauden aikana farmijoukkue Americansissa 17 ottelua ja voitti joukkueen sisäisen tehotilaston lukemalla +8. Huhtikuussa 2011 hän teki Panthersin kanssa vuoden mittaisen ja yksisuuntaisen jatkosopimuksen. Ellerby jäi kaudella 2011–2012 NHL:ssä kuitenkin pieneen rooliin ja pelasi 40 runkosarja- ja yhden playoff-ottelun. Heinäkuussa 2012 hän teki taas vuoden mittaisen jatkosopimuksen Panthersin kanssa.
Rakennusrahasto
Rakennusrahasto tarkoittaa suomalaisen asunto-osakeyhtiön taseessa esiintyvää oman pääoman erää. Rakennusrahasto kuuluu asunto-osakeyhtiön sidottuun omaan pääomaan.
Martin Bakoš
Maajoukkueura
Bakoš edusti Slovakiaa Pyeongchangin olympiakisoissa 2018, jolloin hän voitti joukkueen sisäisen tehotilaston lukemalla +2. Bakoš pelasi myös MM-kilpailuissa vuonna 2016. Yhteensä hän on pelannut 41 A-maaottelua tehopistein 8+9=17. Bakoš teki A-maajoukkuedebyyttinsä kaudella 2011–2012.
Vähä Vääräjärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 113,2 metriä mpy.
Jón
Jón on islantilainen miehen etunimi.
Mänty
Ekologia
On myös tutkittu raskasmetallien vaikutusta männyn lisääntymiselle. Erityisesti lyijy osoittautui huomattavan haitalliseksi.
Gene Hartley
Leslie "Gene" Hartley (28. tammikuuta 1926 Roanoke, Indiana – 13. maaliskuuta 1993 Roanoke, Indiana) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun peräti 10 kertaa kausina 1950, 1952–1954, 1956–1957 ja 1959–1962. Hän kärsi lukuisista keskeyttämisistä ja pääsi maaliin asti vain neljässä kilpailussa ollen kymmenes vuoden 1957 kilpailussa. Hartley kilpaili myös AAA- ja USAC-sarjassa ollen toinen vuonna 1956 Langhorne Speedwayllä. Hartley voitti USAC National Midget -sarjan mestaruuden vuonna 1959. Hän on kaikkien aikojen USAC-voittajien listan kahdeksas 33 voitollaan.
Freddie Oversteegen
Freddie Nanda Dekker-Oversteegen (6. syyskuuta 1925 Schoten – 5. syyskuuta 2018 Velsen ) oli hollantilainen vastarintataistelija, joka toimi toisen maailmansodan aikana natsi-Saksan miehitystä vastustaneessa vastarintaliikkeessä. Oversteegen muodosti sisarensa Truusin ja Hannie Schaftin kanssa ryhmän, joka suoritti sabotaaseja sekä surmasi saksalaisia SS-joukkojen sotilaita ja heidän kanssaan yhteistyötä tehneitä hollantilaisia.
Sodan aikainen toiminta
Nykyään Haarlemin kaupunkiin kuuluvassa Schotenin kylässä syntyneiden Freddie ja Truus Oversteegenin vanhemmat olivat 1930-luvulla Kominternin organisoiman poliittisten vankien avustusjärjestön Kansainvälisen Punaisen Avun aktiiveja, ja sisarukset puolestaan olivat mukana kommunistisen nuorisojärjestön toiminnassa. Vanhempien erottua heidän yksinhuoltajaäitinsä avusti vuosikymmenen puolivälistä lähtien natsi-Saksasta saapuneita pakolaisia, joita majoitettiin myös perheen kotona. Toukokuussa 1940 tapahtuneen miehityksen jälkeen sisarukset työskentelivät vapaaehtoisena Saksan rajan tuntumassa Enschedessä sijainneessa sairaalassa, josta käsin he avustivat pakolaisten salakuljetuksessa sekä levittivät kiellettyjä painotuotteita.
Sisarukset määrättiin myös sieppaamaan korkea-arvoisen natsivirkamiehen Arthur Seyss-Inquartin lapset, jotta heidät oltaisiin voitu vaihtaa vangittuihin vastarintaliikkeen jäseniin, mutta sisarukset kieltäytyivät tehtävästä.
Neuvostovakoilun varjossa
Tällä teoksella ja toisella poliittisella pamfletilla Totuus Virosta, Latviasta ja Liettuasta (nimimerkillä Nauticus, 1942) Waltari osallistui sotien aikana sotapropagandan tekoon. Waltarin propagandateoksia, kuten muutakin lajin kirjallisuutta, hyödynnettiin ajan sanomalehtien aineistona.
Citroën Ami
Citroën Ami (ransk. ”ystävä”) on Citroënin vuosina 1961–1978 valmistama pieni automalli. Amin ja sen sisarmallin Citroën Dyanen korvasi Citroën Visa. Ami oli muutaman vuoden ajan Ranskan eniten myyty automalli. Mallia valmistettiin 1 840 396 kappaletta.
Versiot
Ami 6:n sedan-mallin tunnistaa erikoisesta taaksepäin viistosta takalasista, joka tuli tunnetuksi Ford Angliasta. Samantyylinen muotoilu on myös esimerkiksi ensimmäisen sukupolven Citroën C4:n kolmiovisessa mallissa sekä toisen sukupolven Renault Méganessa.
Bulgarian ralli
Kilpailu on kuulunut myös rallin EM-sarjaan.
Pius Paschke
Paschke kuului Saksan joukkueeseen, joka saavutti hopeaa lentomäen MM-kilpailujen joukkuemäessä Planicassa 2020. Henkilökohtaisessa kilpailussa hän sijoittui 11:nneksi. Oberstdorfin MM-kilpailuissa 2021 hän oli normaalimäessä yhdestoista ja oli voittamassa joukkuemäen maailmanmestaruutta.
İpek Soylu
Fed Cupissa Soylu pelasi ensimmäisen kerran vuonna 2012. Hän voitti tyttöjen nelinpelin Yhdysvaltain avoimissa 2014. Huhtikuussa 2016 Soylu voitti Andreea Mitun kanssa Istanbulin WTA-turnauksen nelinpelin.
Kergueleninjouhisorsa
Kergueleninjouhisorsa (Anas eatoni) on eteläisellä Intian valtamerellä esiintyvä sorsalaji.
Paskolampi (Mäntyharju, Kousa)
Paskolampi on Etelä-Savossa Mäntyharjulla Kousan kylän lähellä sijaitseva lampi.
11B-X-1371
Videota on epäilty rekrytointitritykseksi, jolla yritetään saada värvättyä terroristeja. Tähän tulokseen on päädytty monien johtolankojen jälkeen. 11B-X-1371 on kuvattu puolalaisessa Zofiówkan sanatorio-nimisessä hylätyssä parantolassa. Videota on kutsuttu nimellä "creepy puzzle" eli suomeksi "karmiva arvoitus". Videolla esiintyy piiloviestejä kuten "red lips like tenth" joka anagrammina muodostaa lauseen "kill the president".
Synopsis
Hyppyleikkauksen jälkeen kuvamateriaali muuttuu kirkkaammaksi, jolloin näkyy, että hahmolla on yllään ruttolääkärin puku, pitkä, tumma pitkähihainen ja hupullinen viitta, jonka kasvopuolella on pitkä, alaspäin osoittava tumma nokka ja suojalasit. Hahmon oikealla kädellä olkapään korkeudella on vilkkuva valo. Taustalla kuuluvat piippausäänet näkyvät ääniraidalla vilkkuvina pisteinä.
Belaboris
Saara
16. Sympatiaa
Uimahyppyjen Euroopan-mestaruuskilpailut 2015
Uimahyppyjen Euroopan-mestaruuskilpailut järjestettiin vuonna 2015 neljännen kerran itsenäisinä kilpailuina. Kilpailut käytiin Saksan Rostockissa 9.–14. kesäkuuta. Kilpailujen järjestäjänä toimi Euroopan uimaliitto LEN.
Command & Conquer -pelisarjan ryhmäkunnat
Global Defense Initiative
Command & Conquer 3: Tiberium Warsissa käsitellään kolmatta tiberiumsotaa. Firestormin tapahtumien jälkeen GDI sulki yli 60% kaikista tukikohdistaan ympäri maailmaa. Toisen tiberiumsodan aikaan käytetty kävelijä-ajoneuvo-teknologia hylättiin ja korvattiin parannelluilla versioilla alkuperäisistä ajoneuvoista. Virallisesti tämä tehtiin kulujen leikkaamiseksi. Tiberium oli valtaamassa alaa maapallolla ja ihmiskunta oli jakaantumassa pienempiin saarekkeisiin tiberiumalueiden keskelle. Monet valtiot romahtivat ja GDI:n oli toimittava sekä asevoimina että hallintoelimenä.
Seitsemäntoista vuotta kestäneen rauhan jälkeen Nodin veljeskunta rikkoi sen lamauttamalla GDI:n A-SAT-puolustusjärjestelmän avaruudessa. Nod tuhosi GDI:n avaruusasema "Philadelphian" ydinohjuksella juuri silloin, kun GDI:n johto oli pitämässä kokousta. Syntyy kaaos, kun Nod hyökkää sinisille alueille suurella voimalla. GDI saa kuitenkin vakautettua tilanteen ja työntämään Nodin pois. Se hyökkää Nodin tutkimuslaitoksen kimppuun Egyptissä ja saa selville aikeen kehittää nestemäistä tiberiumia sisältävän pommin kehittämishankkeen. Nodin ydinasevalmiudet tuhotaan. Sarajevossa on entisen temppelin raunioille noussut uusi Nodin temppeli. GDI ampuu ionikanuunalla, mutta ei tiedä, että nestemäinen tiberium on varastoitu temppelin alle. Valtava ketjureaktio tuhoaa suuren osan kaakkois-Euroopasta.
Global Defense Initiativen sotilaallinen doktriini on rakennettu korkeateknologisen konventionaalisen sodankäynnin ympärille. Tarkoituksena on taistella uhkaa vastaan avoimesti ja suoraan. GDI:n yksiköt peleissä ovat kalliita mutta vahvoja, ja niiden tuotanto on hitaampaa kuin Nodin veljeskunnan ja Scrinien. Ilmavoimat käyttävät kehittyneitä VTOL-koneita, Orca-aluksia. Tykistö on tarkoitettu tuottamaan suurta tuhoa vahvoja vihollisasemia vastaan. Tavanomaisten aseiden lisäksi GDI:llä on käytössään raidetykkejä ja ääniaaltoihin perustuvia aseita. Maan kiertoradalta voidaan ampua ionikanuunalla.
Michel Qissi
Ura
Qissi syntyi Marokossa, mutta muutti jo nuorena Belgiaan, jossa hän harjoitteli eri kamppailulajeja 7-vuotiaasta lähtien. Qissi harjoitteli aluksi nyrkkeilyä ja nousi myöhemmin 17-vuotiaana oman painoluokkansa amatöörien mestariksi. Sittemmin hän harjoitteli myös karatea, potkunyrkkeilyä ja thainyrkkeilyä. Hän ystävystyi nuorena Jean-Claude Van Dammen kanssa, jonka kanssa hän myöhemmin muutti Yhdysvaltoihin vuonna 1981 pyrkiäkseen näyttelijäksi.
USL First Division
Ennen kautta 2010 useat joukkueet erosivat USL First Divisionistä ja perustivat kilpailevan North American Soccer Leaguen. Yhdysvaltain jalkapalloliitto ei antanut kummallekaan liigalle hyväksyntäänsä, vaan kaudella 2010 USL First Divisionin ja NASL:n joukkueet kilpailivat liiton hallinnoimassa väliaikaisessa USSF Division 2 Pro Leaguessa. Kaudeksi 2011 United Soccer Leagues yhdisti USL First Divisionin ja alemman sarjatason USL Second Divisionin uudeksi USL Pro -liigaksi.
Linnajärvi (Mäntyharju)
Linnajärvi on Etelä-Savossa Mäntyharjulla ja Heinolassa Kousan kylän lähellä sijaitseva järvi.
Venturi-ilmiö
Venturi-ilmiö on nimetty italialaisen fyysikon Giovanni Battista Venturin mukaisesti.
Juho Seppä-Murto
Juho Taavetti Seppä-Murto (7. joulukuuta 1868 Tyrvää – 22. marraskuuta 1942 Tyrvää) oli suomalainen maanviljelijä ja Suomalaisen puolueen kansanedustaja.
Juho Seppä-Murto oli naimisissa 1895–1911 Sofia Kristianintyttären kanssa ja vuodesta 1916 Varma Synerva Välimäen kanssa.
Mark Knopfler
Varhainen elämä
Knopfler valmistui yliopistosta vuonna 1973 ja muutti Lontooseen. Siellä hän liittyi lyhyeksi aikaa pubirockyhtyeeseen nimeltä Brewers Droop ja sai työpaikan collegen lehtorina Essexissä. Hän tutustui paikallisiin muusikoihin ja perusti heidän kanssaan yhtyeen nimeltä The Café Racers. Sen jälkeen Mark, hänen kitaristiveljensä David, basisti John Illsley sekä rumpali Pick Withers alkoivat soittaa yhdessä ja antoivat uudelle yhtyeelleen nimeksi Dire Straits.
Soittotyyli
Mark Knopfler on vasenkätinen, mutta soittaa oikeakätisesti. Hän myös soittaa yleensä sormillaan plektran käytön sijasta. Sormityyli on tavallisempaa akustisen kitaran soittajilla, mutta Knopfler soittaa useimmiten sähkökitaraa. Knopfler on itse sanonut että hänen soittotyylinsä on hyvin alkeellinen, eikä hän koskaan opetellut soittamaan "oikeaoppisesti". Soittaessaan hänen oikean kätensä nimetön ja pikkusormi ottavat yleensä tukea kitaran rungosta, jota yleensä yritetään välttää sen soittoa hidastavien vaikutuksien takia.
Elli Toivoniemi
Elli Toivoniemi (s. 1984 Vantaa) on suomalainen elokuvatuottaja ja -ohjaaja sekä yksi tuotantoyhtiö Tuffi Filmsin omistajista ja perustajista.
Toivoniemi on tuottanut kymmeniä kansainvälisesti palkittuja ja levitettyjä elokuvia, muun muassa neljä Jussi-ehdokkuutta kerännyt Tottumiskysymys ja yhdessä Venla Hellstedtin kanssa tuotettu Hölmö nuori sydän (2018).
Masud Barzani
Kritiikki
Toukokuussa 2010 murhattiin Barzanin sukua kritisoinut toimittaja Sardasht Osman. Lokakuussa 2005 Itävallan kansalaisuuden omannut kurdioikeusoppinut Kamal Qadir pidätettiin Irakin Kurdistanissa julkastuaan useita artikkeleita, joissa arvosteli Barzanin hallitusta ja perhettä. Hänen tuomittiin 30 vuodeksi vankeuteen kunnianloukkauksesta. Hänet vapautettiin huhtikuussa 2006 Amnesty Internationalin, Toimittajat ilman rajoja -järjestön ja Itävallan hallituksen asettaman kansainvälisen painostuksen jälkeen.
Conradh na Gaeilge
Alkujaan Conradh na Gaeilge oli poliittisesti ja uskonnollisesti puolueeton järjestö, johon protestantit ja unionistit olivat yhtä tervetulleita kuin katoliset ja nationalistit. Protestantteja olivat esimerkiksi liiton julkaisutoiminnasta vastannut Joe Lloyd (Seosamh Laoide) ja puheenjohtaja de hÍde itse. 1910-luvulle tultaessa tilanne kuitenkin muuttui. Iirin eteläisen murteen (Kerryn ja Corkin kreivikunnan murteet) asiaa ajanut, vahvasti nationalistinen haaraosasto Craobh an Chéitinnigh, joka oli parhaiten organisoitunut pääkaupungin alaosastoista, otti tiukan lahkolaisen kannan protestantteihin. Samalla äärinationalistit havaitsivat Conradh na Gaeilgen sopivaksi solutuskohteeksi. Vuoden 1915 Dundalkin (Dún Dealgan) liittokokouksessa äärinationalistit miehittivät järjestön uuden hallituksen omilla bulvaaneillaan. Tämä johti mm. de hÍden ja Laoiden eroon liitosta, ja järjestön alkuperäistä tehtävää laiminlyötiinkin pitkälle 1920-luvulle saakka, kun useimmat kieliaktivistit tempautuivat Pääsiäiskapinan, vapaussodan ja sitä seuranneen sisällissodan dramaattisten tapahtumien vauhtiin. Useat liiton johtajat saivat myös surmansa tai joutuivat vankilaan sotien ja yhteenottojen vuosina.
Räisälä (Käkisalmen piiri)
thumb|250px|[[Räisälän kirkko|Räisälän vanha suomalainen kirkko on pystyssä kunnan keskustaajamassa]]
Korvasolmiokolibri
Korvasolmiokolibri (Lophornis gouldii) on neotrooppisen alueen kiitäjälintu. Sen esiintymisalue ulottuu Brasilian pohjois- ja keskiosista (Parásta ja Maranhãosta Mato Grossoon ja Goiásiin) Itä-Bolivian Santa Cruziin. René Primevère Lesson kuvaili lajin holotyypin vuonna 1833, ja nimesi lajin John Gouldin kunniaksi.
Yasmani Copello
Copello saavutti vuoden 2016 kesäolympialaisista Rio de Janeirosta pronssia juostuaan finaalissa jälleen uuden Turkin ennätyksen 47,92. Lontoon MM-kilpailuissa 2017 hän sai hopeaa ajalla 48,49. Hän sijoittui 2018 toiseksi sekä Tarragonan Välimeren kilpailuissa ajalla 48,76 että Berliinin EM-kilpailuissa Turkin ennätysajalla 47,81. Dohan MM-kilpailuissa 2019 hän oli kuudes Vuonna 2021 järjestetyissä Tokion olympialaisissa hän sijoittui niin ikään kuudenneksi ennätyksellään 47,81. Hän karsiutui Eugenen MM-kilpailuissa 2022 välierissä, mutta voitti kultaa Oranin Välimeren kilpailuissa ajalla 48,27. Münchenin EM-kilpailuissa 2022 Copello saavutti pronssia ajalla 48,78.
HMCS Huron
Palvelus
Alus liittyi 3. helmikuuta suojueen mukana palaavaan saattueeseen RA56, josta se erkani 9. helmikuuta saavuttuaan määränpäähänsä. Alus määrättiin seuraavana päivänä Plymouthiin sijoitettuun 10. hävittäjälaivueeseen korvaamaan Iroquois. Se liittyi 18. helmikuuta uuteen laivueeseensa, jonka muina aluksina olivat HMS Tartar, Iroquois ja HMCS Athabaskan. Aluksen saavuttua laivue sai 20. helmikuuta määräyksen osallistua Normandian maihinnousuun.
Alukset muodostivat uudelleen Force 26:n aloittaessaan partioinnin alueellaan, kunnes ne saivat määräyksen siirtyä Bretagnen rannikon lähistölle. Alueella alusten tuli varoa miinoitteita, minkä vuoksi etäisyys rannikosta vaihteli viidestätoista kahteenkymmeneen mailiin. Osasto valvoi aluetta Île-de-Batzin ja Ile de Viergen välillä. Aluksella saatiin 9. kesäkuuta tutkahavainto, jolloin osasto lähti tarkastamaan aluetta. Osasto kohtasi Saksan laivaston osaston, johon kuuluivat T24 sekä hävittäjät Z32, Z24 ja ZH1. Havaitessaan lähestyvät alukset saksalaisosasto vaihtoi kurssia laukaisten torpedoita.
Aluksen huolto keskeytettiin 14. elokuuta ja se poistettiin palveluksesta vielä elokuun aikana. Alus siirrettiin reserviin, mistä se palasi palvelukseen huollettuna helmikuussa 1950. Alus palveli seuraavana vuonna kuusi kuukautta Kansainyhteisön osastossa Korean rannikolla, kun se palasi tehtävästä se siirrettiin telakalle muutettavaksi sukellusveneidentorjuntafregatiksi.
Du Jing
Du saavutti urallaan yhden maailmanmestaruuden. Tämä tapahtui Pariisissa vuonna 2010 nelinpelistä. Hänellä on kaksi MM-pronssia nelinpelistä vuosilta 2006 ja 2009. Aasian-mestaruuden hän on voittanut vuonna 2006 ja AM-hopeaa vuonna 2004. Kumpikin mitali on nelinpelistä.
HMCS Iroquois
Palvelus
Huolto jäi reserviin siirrettäessä kesken ja alus oli varastolaivana ennen palveluksesta poistoaan 22. helmikuuta 1946. Ennen palvelukseen palauttamista kesäkuussa 1949 alus huollettiin ja sijoitettiin kadettien koululaivaksi, missä tehtävässä se oli syyskuiseen reserviin palauttamiseensa saakka. Alus päätettiin muuttaa sukellusveneidentorjuntakykyiseksisaattajaksi, mikä työ valmistui lokakuussa 1951, jolloin alus palasi palvelukseen. Koulutusjakson päätyttyä alus liitettiin Kansainyhteisön sitoumuksena Yhdistyneiden kansakuntien mandaatilla Korean vesillä palvelevaan laivasto-osastoon. Se suoritti kaksi palvelusrupeamaa alueella, joista jälkimmäinen päättyi maaliskuussa 1955. Lukuun ottamatta huollossa viettämiään aikoja alus pysyi palveluksessa ja osallistui lukuisiin Naton harjoituksiin ennen lopullista palveluksesta poistoaan lokakuussa 1962 Halifaxissa. Alus säilyi reservissä, kunnes se sijoitettiin poistolistalle ja myytiin 1966 Bilbaoon Espanjaan romutettavaksi.
Oksatsoli
Oksatsoli (C3H3NO) on aromaattinen ja heterosyklinen orgaaninen yhdiste. Yhdisteellä ei puhtaana ole juurikaan käyttöä, mutta useita sen johdannaisia käytetään muun muassa lääkkeinä. Oksatsoli on isoksatsolin isomeeri.
Erbium(III)jodidi
Valmistus
Erbiumjodidia voidaan valmistaa suoraan alkuaineista, kun niitä kuumennetaan:
Vähä-Vuorttunen
Vähä-Vuorttunen on Päijät-Hämeessä Heinolassa Kousan kylän lähellä sijaitseva lampi.
Maantietoa
Lammen pinta-ala on 5,5 hehtaaria, se on 600 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä.
Dustin Hoffman
Elämä ja ura
Hoffmanin ensimmäinen elokuvarooli oli elokuvassa The Tiger Makes Out, joka julkaistiin vuonna 1967. Samana vuonna ensi-iltansa saanut menestyselokuva Miehuuskoe oli hänen toinen elokuvansa, ja se nosti Hoffmanin tähdeksi.
Juhana Suninen
Suninen tuli yleisön tietoisuuteen voittaessaan Jyväskylän kansainvälisen tenorikilpailun vuonna 2005. Laulukilpailumenestys jatkui vuonna 2006 Lappeenrannan laulukilpailuissa, joiden finalistina hänelle myönnettiin erikoispalkinto.
Syksyllä 2005 julkaistiin lauluyhtye Virtuoson esikoisalbumi Virtuoso, jossa Suninen laulaa 1. tenoria. EMI Finland -levy-yhtiön julkaisema debyyttialbumi myi noin kuukaudessa hieman alle 30000 kappaletta. Myöhemmin yhtyeeltä on julkaistu levyt Suuren meren suolaa 2006 ja Yö Enkelten - kauneimmat joululaulut 2007.
Dustin Hoffman
Palkintoja
Hoffman on saanut parhaan näyttelijätulokkaan Bafta-palkinnon vuonna 1969 elokuvasta Miehuuskoe sekä parhaan näyttelijän Bafta-palkinnon kahdesti, vuonna 1970 elokuvasta John ja Mary ja vuonna 1984 elokuvasta Tootsie – lyömätön lyyli.
Hoffman on myös saanut muun muassa vuonna 1966 Obie-palkinnon, vuonna 1986 Emmy-palkinnon ja vuonna 2010 Genie-palkinnon.
Isokastesammal
Isokastesammal (Plagiochila asplenioides) on Suomen suurikokoisin heleänvihreitä laikkuja muodostava maksasammallaji.
Eerik Pyhä
Eerik Pyhä (k. 18. toukokuuta 1160 Uppsala) oli Ruotsin kuningas noin vuosina 1156–1160. Goottilainen historiankirjoitus on numeroinut hänet Ruotsin kuningas Eerik IX:ksi.
Javier Portillo
Ura
Yhden kauden lainasopimuksen jälkeen hän palasi Madridiin. Joukkueen uudeksi valmentajaksi oli tullut Fabio Capello ja uusi hankinta Ruud van Nistelrooy oli myös liittynyt joukkueeseen. Lisäksi Real Madridissa aikaisemmin pelanneet hyökkääjät Raúl, Ronaldo ja Antonio Cassano olivat edelleen mukana, täten Portillolle ei löydetty enää roolia joukkueessa ja niin hänen sopimuksensa purettiin. Myöhemmin samana kesänä hän teki kaksivuotisen sopimuksen Espanjan korkeimmalle sarjatasolle nousseen Gimnàstic de Tarragonan kanssa.
Patrice Rushen
Vuonna 1982 hänen singlensä Forget Me Nots oli Grammy-palkintoehdokkaana sarjassa Best Female R&B Vocal Performance. Tämän jälkeen Rushen on menestynyt hyvin R&B- ja dance-listoilla, mutta Forget Me Nots on toistaiseksi hänen ainoa kappaleensa, joka on päässyt Top 40 -poplistalle.
Tinbe ja rochin
Kilven keskivertomitat ovat 45 x 38 cm. Keihään mitta on yleensä sama kuin käyttäjän kyynärä.
Heroes of Newerth
Pelaaminen
Pelissä on tarkoitus kehittää omaa sankaria taistelemalla, josta saa rahaa sekä kokemusta. Rahalla voi ostaa esineitä, jotka auttavat taistelussa, ja kokemus parantaa sankarin omia taitoja.
HMS Orion (85)
Valmistus
Alus tilattiin Devonportin telakalta, missä köli laskettiin 26. syyskuuta 1931. Alus laskettiin vesille 24. marraskuuta 1932 ja otettiin palvelukseen 18. tammikuuta 1934.
Toinen maailmansota
Välimerelle alus palasi 1943, jolloin se liitettiin osaksi 15. risteilijäviirikköä. Se otti osaa Sisilian ja Salernon maihinnousuihin. Se siirrettiin kotivesille Normandian maihinnousuun kesäkuussa 1944, jolloin se liitettiin Force K:hon Gold rannan maihinnousua tukemaan. Alus siirrettiin kuitenkin pian takaisin Välimerelle elokuisia Etelä-Ranskan maihinnousuja varten, mistä se siirrettiin syys-lokakuun vaihteessa Aegean merelle Ateenan valtauksen tueksi ja edelleen tukemaan San Remon hyökkäystä tulittamalla saksalaisten asemia. Se oli osallisena Korfun Kanavan tapahtumissa.
Veikko Puskala
thumb|Veikko Puskala (kesk.) vastaanottamassa [[Saksan sosiaalidemokraattinen puolue|Saksan sosiaalidemokraattisen puolueen varapuheenjohtajaa Wilhelm Melliesiä (oik.).]] Veikko Nikolai Puskala (9. maaliskuuta 1911 Kalajoki – 6. lokakuuta 1989 Kokkola) oli suomalainen antikommunistinen tiedustelija ja toimitusjohtaja, joka toimi Suomen sosialidemokraattisen puolueen järjestösihteerinä 1946–1955. Hän loi puolueelle tiedusteluorganisaation kommunistien toiminnan vakoiluun. Tämä niin sanottu Puskalan toimisto eli Puskalan putiikki alkoi sittemmin elää omaa elämäänsä.
"Putiikki" syntyy
Työnantajajohto harkitsi 1970-luvun alussa, kannattaako Puskalan tiedustelutoiminnan rahoitusta jatkaa edelleen. Työnantajia edustaneet Pentti Somerto ja Leif Fast ottivat tämän vuoksi 1971 yhteyttä sosialidemokraattien johtoon. Silloinen SDP:n puoluesihteeri Kalevi Sorsa kertoi luottavansa edelleen Bror Erikssonin raporttien sisällön todenmukaisuuteen, ja hän suositteli rahoituksen jatkamista.
Hermh
Hermh on puolalainen sinfonisen black metalin yhtye, joka on perustettu vuonna 1993 Białystokissa, Puolassa.
Diskografia
Kokoelma-albumit
Demot
Bloodborne
Pelaaminen
Pelin alussa pelaajalle tehdään verensiirto, jonka myötä pelaaja luo oman hahmonsa, ja valitsee itselleen sopivan hahmoluokan. Hahmoluokan valinta määrittää pelin alun etenemisen, mutta tämä päätös ei ole lopullinen, vaan hahmon kykyjä saa muokata vapaasti pelin edetessä.
Uutena ominaisuutena pelissä on niinkutsuttu insight ominaisuus. Pelaaja kerää insight pisteitä kohtaamalla yliluonnollisia asioita, sekä keräämällä tietoa maailmasta. Sitä mitä enemmän insight pisteitä pelaajalla on, sitä enemmän kaupunki hänen ympärillään muuttuu, ja hän alkaa aistia asioita tuonpuoleisesta. Insight pisteillä voi myös ostaa arvokkaita vaatteita, sekä tarvikkeita. Insight myös pienentää kykyä vastustaa raivohulluus (eng. frenzy) statusvaikutusta. Tämä on yksi viittaus H.P Lovecraftin tarinoihin, joissa keskeiset henkilöt tulevat usein hulluiksi opittuaan liikaa ihmismielen rajat ylittävää tietoa.
Tarina
Verensiirron jälkeen parrakas mies katoaa jäljettömiin jättäen pelaajan omilleen. Tarinaa ei tämän jälkeen enää kerrota pelaajalle suoraan, vaan pelaajan on löydettävä vihjeitä tutkimalla ympäristöään ja lukemalla esineiden kuvauksia. Peli on täynnä ratkottavia mysteereitä ja salaisuuksia, kuten salaisuus siitä, keitä nykyiset metsästäjät oikeasti ovat ja mistä kulkutauti on oikeasti lähtöisin.
Taisteleminen
Lisäksi peli sisältää viittä vahinkotyyppiä; Lävistävä, ruhjova, tuli, salama ja mystinen. Vihollisten heikkouksien löytäminen on enimmäkseen pelaajan omalla vastuulla, mutta esimerkiksi tulivahinko on tehokasta kaikkia petoja ja vähävaatteisia vihollisia vastaan.
Pelin taistelusysteemi on hyvin aggressiivinen Dark Souls sarjan peleihin verrattuna, ja Bloodbornea varten on kehitetty realistiset veri - fysiikat: Kun pelaaja taistelee vihollisia, sekä pomovastuksia vastaan, niiden haavoista pursuava veri tahriutuu kiinni ympäristöön, kuten lattialle, seinille, pelaajan vaatteisiin, sekä pelaajan kasvoille. Mikäli tarpeeksi iso olento kuolee, tämän verta pursuaa korkealle, ja tippuu pelaajan päälle veripisaroina, eräänlaisena verisateena.
Verkkopeli
Mikäli pelaaja auttaa muita pelaajia, hän saa siitä palkinnoksi resursseja. Pelaaja voi myös hyökätä toisen pelaajan maailmaan, ja mikäli pelaaja murhaa toisen pelaajan hän saa siitä palkinnoksi resursseja.
RMS Baltic (1903)
Palvelus
Baltic laskettiin vesille 21. marraskuuta 1903, ja se lähti 29. kesäkuuta 1904 neitsytmatkalleen Liverpoolista New Yorkiin päällikkönään Edward Smith. Alusta oli pidennetty kuusi metriä rakennustöiden aikana, mikä lisäsi aluksen massaa 2 840 brt ja teki siitä samalla hitaamman. Nopeuden kasvattamiseksi alusta oli muutettava.
Baltic pelasti 23. tammikuuta 1909 Yhdysvaltain itärannikolla sumussa höyrylaiva Floridan kanssa törmänneen White Star Linen Republicin matkustajat kannelleen ennen Republicin uppoamista. Alus lähetti huhtikuussa 1912 jäävuorivaroituksen Titanicille ennen aluksen uppoamista.
Persian kirjallisuus
Proosa näyttää syntyneen Samanidien hovissa (819-999) Bukharassa. Persian kieli tarjosi pääsyn islamilaiseen kulttuuriin. Sillä kirjoitettiin Koraanin kommentteja, teologiaa, etiikkaa, luonnontiedettä, ja sille käännettiin vanhempaa mystistä hengellistä kirjallisuutta. Arabian kielellä säilyi sama asema kuin latinalla lännessä, se oli tieteellisten ja uskonnollisten kirjoitusten pääkieli, kun taas persiankieliset tekstit levittivät tietoa näistä asioista suuremmalle yleisölle.
Moderni kirjallisuus
1800-luvun lopulla Persiaan tuli uusia kirjallisuuden lajeja, joita esittelivät näytelmäkirjailijat Mirza Jaʿfar Qarachaʿdaghi ja Mirza Aqa Tabrizi ja romaanikirjailijat Abd al-Rahim Talibuf ja Zayn al-ʿAbedin. Poliittisten ja yhteiskunnallisten olojen kritiikki valmisteli älymystöä vuoden 1906 vallankumoukseen. Reza Pahlavin shaahikaudella ilmaisunvapaus hiipui jälleen, mutta se vaikutti epäsuorasti kirjallisuuden modernisoitumiseen.
Riikinkukkokolibri
Riikinkukkokolibri (Lophornis pavoninus) on neotrooppisen alueen kiitäjälintu. Sen esiintymisalue käsittää Tepuin vuoristoalueen Venezuelan, Guyanan ja Pohjois-Brasilian rajaseuduilla. Lajista tunnetaan kaksi alalajia. Osbert Salvin ja Frederick DuCane Godman kuvailivat lajin holotyypin Guyanan Merumévuoristosta vuonna 1823.
Citroën Jumper
Citroën Jumper II (2006–)
Kolmannen sukupolven mallistosta ensimmäisenä esiteltiin Jumper toukokuussa 2006, sitä seurasi kesäkuussa Boxer ja myöhemmin samana vuonna uusi Ducato. Vuoden 2013 alussa esiteltiin Pohjois-Amerikan markkinoille suunnattu Ram ProMaster, jota valmistaa Fiat Chrysler Automobilesin tytäryhtiö Ram Trucks. Auto on erilaista moottorivalikoimaa lukuun ottamatta muuten käytännössä sama kuin Euroopassa myytävät mallit. Vuonna 2021 esiteltiin uusi Opel Movano, joka on Ducaton, Jumperin ja Boxerin sisarmalli. Aiemmin Movano oli pohjautunut Renault Masteriin, mutta Opelin yhteistyöhanke pakettiautojen kehityksestä Renault’n kanssa päättyi valmistajan siirryttyä General Motorsilta ranskalaisen PSA-konsernin omistukseen.
Mario Götze
Götze nousi lopullisesti suuren yleisön tietoisuuteen vuoden 2014 maailmanmestaruuskilpailuissa, jolloin hän ratkaisi Saksalle maailmanmestaruuden loppuottelun jatkoaikamaalilla. Teini-ikäisenä häntä oli tituleerattu ”Saksan vuosisadan lahjakkuudeksi”.
Dioskuurien temppeli
Dioskuurien temppeli, Kastorin ja Polydeukeen temppeli tai Castorin ja Polluxin temppeli voi viitata seuraaviin:
Best of the Chrysalis Years
Best of the Chrysalis Years on Ramonesin kokoelma-albumi vuodelta 2002. Se sisältää hieman tuntemattomampaa materiaalia Ramonesilta. Siihen on koottu viideltä viimeisimmältä Ramonesin studio albumilta kappaleita. Mukana on myös livepätkiä.
Apollonin temppeli (Metapontion)
Rakennus
pienoiskuva|vasen|Temppelin raunioita.
Euroopan nuorten kesäolympiafestivaalit 2009
Saman vuoden talviolympiafestivaalit järjestettiin Puolassa.
Yöntilä
Yöntilä on asutettu verokirjojen mukaan vasta myöhäiskeskiajalla. Kylästä tunnetaan neljä kantatilaa: Sipilä, Ryyti, Maisila ja Vehka-aho, jotka Sipilän omistaja Matti Rautio yhdisti yhdeksi Yöntilän suurtilaksi vuonna 1918. Myöhemmin Vehka-aho ja Maisila on lohkottu jälleen omiksi tiloikseen.
Pussi
Muovipussit
Muovipussit lasketaan jätteeksi, koska ne eivät katoa luonnosta maatumalla. Muovipusseista on tullut globaali ympäristöongelma, katso esim. Tyynenmeren jätepyörre.
Pier Andrea Saccardo
Pier Andrea Saccardo (23. huhtikuuta 1845 Volpago del Montello, Italia – 12. helmikuuta 1920 Padova, Italia) oli italialainen kasvi- ja sienitieteilijä.
Thomas Bührer
Bührer voitti viestisuunnistuksen MM-kultaa vuosina 1991, 1993 ja 1995. Ensimmäisen ja ainoan henkilökohtaisen MM-kultansa Bührer voitti vuonna 2003 pitkällä matkalla. EM-kilpailuissa Bührer voitti kultaa Truskavetsissa 2000 viestissä ja Sümegissä 2002 pitkällä matkalla.
John Austin (oikeustieteilijä)
thumb|250px|John Austin John Austin (3. maaliskuuta 1790 Creeting Mill, Suffolk, Englanti – 1. joulukuuta 1859 Weybridge, Surrey) oli englantilainen oikeusteoreetikko, jota pidetään yhtenä oikeuspositivismin perustajista.
Valkjärvi (Heinola, Hirvisalo)
Valkjärvi on Päijät-Hämeessä Heinolassa Hirvisalon kylän lähellä sijaitseva järvi.
Maantietoa
Järven pinta-ala on 36 hehtaaria, se on 1,2 kilometriä pitkä ja 800 metriä leveä. Järvellä on kartan mukaan kaksi saarta. Sen rantaviivan pituus on 4,9 kilometriä.
Vuoden 1973 öljykriisi
thumb|Yhdysvaltain öljyn vienti ja tuonti vuosina 1920–2005. thumb|OPEC-maiden öljyn viennin tulot vuosina 1970–2015. Vuoden 1973 öljykriisi eli ensimmäinen öljykriisi oli jom kippur -sodan vuoksi vuonna 1973 syttynyt maailmanlaajuinen öljykriisi.
Yhdysvaltain presidentti Richard Nixon kutsui 9. tammikuuta 1974 suurten öljynkuluttajamaiden Ranskan, Italian, Länsi-Saksan, Alankomaiden, Norjan, Japanin ja Kanadan edustajat neuvottelemaan öljykriisin ratkaisemisesta. OPEC päätti 17. maaliskuuta 1974 jäädyttää raakaöljyn hinnan kolmeksi kuukaudeksi. OAPEC lopetti Alankomaiden öljysaarron 10. heinäkuuta 1974.
Öljykriisi hidasti talouskasvua, kiihdytti inflaatiota, laukaisi taloustaantumaa, aiheutti joissakin maissa lamaa ja sen seurauksena Britannia ja Norja aloittivat laajat öljyn etsinnät Pohjanmerellä. Yhdysvallat reagoi energiakriisin opetuksiin myöntämällä lupia ydinvoimaloiden rakentamiseen. Suomessa alkoi voimakas panostaminen kivihiilen käyttöön perusvoiman tuotannossa öljyn sijaan ja myös ydinvoimaprojektit saivat vauhtia. Neuvostoliiton kanssa neuvoteltiin maakaasutoimituksien aloittamisesta, jolloin riippuvuus arabien öljystä väheni. Samoin menettelivät myös Ranska ja Saksa Yhdysvaltain vastustuksesta huolimatta. Ranskassa toteutettiin massiivista ydinvoimarakentamista, jonka seurauksena tätä nykyä Ranska tuottaa miltei 80 prosenttia sähköstään ydinvoimalla. OECD-maat perustivat kansainvälisen energiajärjestön IEA:n. Korkeimmillaan öljyn hinta oli kuitenkin vasta kriisin jälkeen, 1970-luvun lopulla.
Vaikutukset Suomessa
Öljykriisin seurauksena polttonesteiden hinnat nousivat Suomessa voimakkaasti. Tammikuussa 1974 raskaan polttoöljyn hinta nousi 2,8-kertaiseksi, kevyen polttoöljyn hinta 1,8-kertaiseksi, dieselöljyn hinta 1,4-kertaiseksi ja bensiinin hintakin neljänneksellä vain yhdessä yössä. Eräät huoltoasemat ehtivät myydä varastonsa loppuun vanhoilla hinnoilla ennen hinnankorotusten voimaantuloa.
Honor 3X
Puhelimessa on Mediatekin MT6592-prosessori ja Mali-450MP4-grafiikkapiiri. Puhelimessa on kolmentoista megapikselin kamera takana ja viiden megapikselin kamera edessä. Siinä on 8 tai 16 gigatavua tallennustilaa, jota voidaan laajentaa microSDXC-kortilla. RAM-muistia on 2 gigatavua. Puhelin on tehty muovista ja siihen käy Mini- ja Micro-SIM-kortit. Puhelimen paino on 162 grammaa ja puhelimen akun voi irrottaa. Puhelimessa ei ole 4G:tä.
Sverker II Kaarlenpoika
Vuonna 1205 hän löi Knuutin pojat Älgaråsin taistelussa mutta hän hävisi Eerik Knuutinpoikaa vastaan käydyn Lenan taistelun vuonna 1208. Hän joutui pakenemaan Tanskaan. Hän palasi vuonna 1210 mutta hävisi Gestrilenin taistelun Eerikiä vastaan.
Dioskuurien temppeli (Neapolis)
pienoiskuva|vasen|210px|Ennallistuspiirros temppelin julkisivusta osana kirkkoa. C. Celano, Notizie del bello, dell'antico e del curioso della città di Napoli, 1724. Temppelin marmorisessa arkkitraavissa oli kreikankielinen piirtokirjoitus, joka osoittaa sen rakennuttajien Tiberios Iulios Tarsoksen ja Pelagonin olleen Tiberiuksen vapauttamia entisiä orjia:
Daley Blind
Seurajoukkue
Blind palasi Ajaxiin 16 miljoonan euron siirtosummalla kesällä 2018. Ensimmäisellä kaudellaan hän voitti tuplamestaruuden: Eredivisiessa hän sekä teki että syötti viisi maalia, Alankomaiden cupin finaalissa hän teki voittomaalin. Mestarien liigassa hän pelasi täyden ajan kaikissa 12 otteluissa Ajaxin edetessä välieriin. Seuraava kausi alkoi Alankomaiden supercupin voitolla. Kaudella 2020–2021 hän oli jälleen voittamassa sekä liigaa että cupia. Kaudella 2021–2022 hän voitti liigamestaruuden. Hän pelasi Ajaxissa neljän ja puolen kauden aikana 124 Eredivisienin ottelua, joissa hän teki seitsemän ja syötti 11 maalia. Mestarien liigan 35 ottelussa hän teki yhden maalin.
Kristall Elektrostal
Historia
Kristall Elektrostal perustettiin vuonna 1949 nimellä Himik Elektrostal. Joukkue nousi kaksitoista kertaa Neuvostoliiton pääsarjaan, mutta putosi aina takaisin toiselle sarjatasolle Pervaja Ligaan ja välillä edelleen kolmannelle sarjatasolle Vtoraja Ligaan.
Buraq
Buraqia on kuvailtu valkoiseksi eläimeksi, joka on puoliksi muuli, puoliksi aasi, ja jolla on siivet sen ruumiin molemmin puolin. Joissain perinteissä sitä kuvaillaan ratsuksi, jolla oli naisen pää ja riikinkukon pyrstö. Monissa indoeurooppalaisissa kielissä, joihin myös persia kuuluu, sanan "buraq" vastineet (lat. burricus, it. bricco etc.) tarkoittavat, aasia, muulia tai pientä hevosta.
Tom Sharpe
Sharpen teoksista on tehty kaksi tv-minisarjaa, Seksi ja seutukaava (Blott on the Landscape, 1985) ja Porterhouse Blue (1987), sekä elokuva Tapaus Wilt (1990).
Neste Rally Finland 1997
Reitti
Ralli oli jälleen lyhentynyt kolmipäiväiseksi. Lauantai ja sunnuntai olivat samankaltaisia kuin edellisenä vuonna, mutta perjantaina ajettiin vain lyhyt lenkki, joka käsitti kolme erikoiskoetta Petäjäveden suunnalla sekä uuden Hippoksen yleisöerikoiskokeen. Lisäksi Harjun yleisöerikoiskoe ajettiin lauantain päätteeksi.
Ferdinand Bol
Muotokuvat
Myös Bolin varhaiset muotokuvat seurasivat tarkasti Rembrandtin tyyliä. Hän maalasi opettajansa tavoin myös muotokuvatutkielmia eli tronieita. Bol onnistui kuitenkin irtautumaan Rembrandtin jäljittelystä ensimmäisissä tunnetuissa ryhmämuotokuvissaan, joissa näkyy viitteitä varsinkin Amsterdamin muotokuvamarkkinoita ennen Rembrandtia hallinneen Thomas de Keyserin (1596–1667) tyylistä.
Juanfran (jalkapalloilija, 1985)
Seurajoukkueura
Kaudeksi 2005–2006 Juanfran lainattiin barcelonalaisjoukkue Espanyoliin. Kauden aikana Espanyol sai taistella tiukasti sarjapaikastaan, mutta onnistui kuitenkin säilyttämään sen niukalla erolla. Juanfran teki kauden ainoan maalin 22. maaliskuuta 2006 1–1-tasapeliin päättyneessä ottelussa Athletic Bilbaota vastaan.
Vuonna 2006 Juanfran siirtyi Osasunaan ilmaisella siirrolla, mikä sisälsi kuitenkin ehdot, että Real Madrid voi halutessaan tammikuussa 2007 kutsua hänet takaisin joukkueeseen sekä kauden päätyttyä heillä on takaisinosto-oikeus. Ensimmäisen ottelunsa Osasunassa hän pelasi 24. syyskuuta 2006 Celta Vigoa vastaan. Ottelu päättyi 2–0 Osasunan voittoon ja Juanfran teki jälkimmäisen maaleista. UEFA Cupin kaudella 2006–2007 Osasuna selviytyi aina välieriin saakka häviten niissä Sevillalle. Hän pelasi UEFA Cupissa yhteensä 9 ottelua ja teki niissä yhden maalin.
Maajoukkueura
Juanfran teki ensiesiintymisensä Espanjan maajoukkueessa 26. toukokuuta 2012 pelatussa ystävyysottelussa Serbiaa vastaan. Maajoukkueen päävalmentaja Vicente del Bosque valitsi hänet myös vuoden 2012 EM-kilpailuihin osallistuvaan kokoonpanoon.
Songdo
Songdo on rakennettu mereltä vallatulla maa-alueelle. Sen rakentaminen aloittiin 2001, ja sen piti valmistua 2015 mutta valmistuminen on hidastunut. Vuoteen 2018 mennessä kaupunkiin oli muuttanut vain 100 000 asukasta - kolmannes suunnitellusta määrästä.
HMS Galatea (71)
Palvelus
Huhtikuussa alus osallistui Norjan taisteluihin ja toukokuussa siirrettiin Noreen 2. risteilijäviirikön lippulaivaksi. Alus oli kuitenkin osa Kotilaivastoa toukokuuhun 1941 ollen lokakuusta 1940 tammikuuhun 1941 huollettavana telakalla. Huollossa alukselta poistettiin katapultti ja sille asennettiin kaksi neliputkista kahdennaulan ja kahdeksan yksiputkista 20 millimetrin ilmatorjuntatykkiä. Alukselle asennettiin myös tutka tyyppiä 279. Alus osallistui Saksan laivaston taistelulaiva Bismarckin metsästykseen.
Napal Baji
Napal Baji (|나팔바지|) on korealaisartisti PSYn kappale. Se julkaistiin hänen seitsemännen, Chiljip PSY-Da-studioalbumin toisena singlenä 30. marraskuuta 2015. Kappaleen ovat sanoittaneet PSY sekä Yoo Gun-hyung, joista jälkimmäinen myös tuotti sen. Kappaleelle on toteutettu myös musiikkivideo, joka julkaistiin singlen julkaisupäivänä. "Napal Baji" on päässyt listoille sen kotimaassa, jossa sen paras sijoitus on singlelistan sija 2.
Maurit
Korsikan ja Sardinian lipuissa on maurisoturin profiili.
Isokorallisammal
Elinympäristö
Se kasvaa pieninä yhtenäisinä laikkuina kallioilla ja kuivien kangasmetsien kivi- ja puupinnoilla.
Anshelm Sjöstedt-Jussila
Sjöstedt-Jussilan vanhemmat olivat rusthollari Axel Olof Sjöstedt ja Maria Kristina Kaulo. Hän kävi oppikoulua vuoteen 1888 saakka ja maanviljelysopiston 1891. Sjöstedt-Jussila toimi maanviljelijänä Alastarolla 1892–1926 ja hän oli Alastaron kirkon isännöitsijänä 1903–1924.
Andalusian jalkapallomaajoukkue
Muita Espanjan sisällä toimivia itsehallintoalueiden joukkueita ovat muun muassa Katalonian jalkapallomaajoukkue, Baskimaan jalkapallomaajoukkue ja Galician jalkapallomaajoukkue.
Tavole Palatine
Rakennus
Temppeli edusti doorilaista tyyliä ja siinä oli 6 × 12 pylvästä. Pylväiden korkeus on noin 5,2 metriä ja paksuus niiden alapäässä noin 1,1 metriä. Pylväiden väli on suhteellisen suuri, lähes kolme metriä niiden keskikohdasta laskettuna. Pylväistä 15 on edelleen pystyssä, 10 toisella ja 5 toisella pitkällä sivulla. Myös osa arkkitraavista on säilynyt. Temppelin stylobaatin koko on noin 16,1 × 33,3 metriä.
Saksan koripalloliitto
Liitto perustettiin vuonna 1949 Düsseldorfissa. Vuonna 1969 liitto muutti toimipaikkansa Kölnistä Hageniin, jossa se on siitä lähtien toiminut.
Suomen Islam-seurakunta
Suomen Islam-seurakunta (tataariksi Finlandiya İslam Cemaati) on islamilainen seurakunta, jonka jäseniä ovat Suomen tataarit. Seurakunnalla on toimintaa Helsingissä ja Järvenpäässä. Vuonna 2014 seurakuntaan kuului noin 600 jäsentä. Seurakunnan jäseniksi hyväksytään vain tataareja.
Historia
Suomen Islam-seurakunnan toiminta alkoi 24. huhtikuuta 1925, kun valtioneuvosto hyväksyi sen säännöt ja se rekisteröitiin uskonnolliseksi yhdyskunnaksi. Tuolloin seurakunta toimi nimellä Suomen muhamettilainen seurakunta. Toiminnan alussa jäseniä oli 528. Alun perin osa tataareista oli vastustanut seurakunnan perustamista, mutta siitä tuli nopeasti tärkeä tataareja yhdistävä tekijä.
Vuonna 1932 yhdyskunta haki lupaa avioliittoon vihkimiseen, mutta Turun arkkihiippakunnan tuomiokapituli vastusti asiaa. Tuomiokapituli pelkäsi muslimiseurakunnan vihkimisoikeuden johtavan moniavioisuuteen. Luvan myöntämisestä järjestettiin 1. joulukuuta 1932 äänestys, jonka jälkeen lupa myönnettiin. Siitä lähtien Suomen Islam-seurakunnan imaami on voinut vihkiä seurakunnan jäseniä avioliittoon.